లోకహితం: ఒకే ధర్మాన్ననుసరించే హిందువులు తమలో ఈర్ష్యాద్వేషాలు పెంచుకోరాదు
ఒకే ధర్మాన్ననుసరించే హిందువులు తమలో ఈర్ష్యాద్వేషాలు పెంచుకోరాదు
శత్రువులను ఓడించి, రాజ్యస్థాపన చేయడంతోనే శివాజీ పొంగిపోలేదు. ప్రజల సుఖసంతోషాల కోసం అనేక విధాలుగా ప్రయత్నం చేశాడు. ప్రజలను భగవంతుని రూపంగా భావించాడు. ప్రజలకేదైనా కష్టం వస్తే భరించలేకపోయేవాడు. ప్రజల శ్రేయస్సుకై తన సైన్యాన్ని ఎంతదూరం పంపడానికైనా సిద్ధపడేవాడు. "మార్గమధ్యంలో ప్రజలకు ఎటువంటి కష్టం కలగరాదు. పంటపొలాల్లోని ఆకులు సైతం సైనిక గమనం వలన బాధతో చలించరాదు" అని ఆజ్ఞాపించేవాడు. రైతుల పాలిట శివాజీ ప్రేమస్వరూపుడు. ధనికులైన జమిందారులు పేద రైతులను కష్టాలపాలు చేస్తే, వారి భూములను స్వాధీనం చేసుకొని పేద రైతులకు పంచేవాడు.
ఆనాటి సమాజంలో అస్కృశ్యతా, దురాచారం నేటికన్నా చాలా ఎక్కువగా ఉండేది. ఆనాటి సమాజం తమ తోటి సోదరులను అస్పృశ్యులు అనే నెపంతో దూరంగా ఉంచేది. శివాజీ వారినందరినీ ప్రేమతో చూడడమే కాకుండా తన సైన్యంలో స్థానమిచ్చి, వారి వారి అర్హతను బట్టి ఉన్నత పదవులను కూడా ఇచ్చేవాడు. వారంతా శివాజీ యెడల భక్తి శ్రద్ధలతో మెలిగేవారు.
స్వరాజ్య స్థాపనలోఎదురైన అనేక క్లిష్ట పరిస్థిలులను శివాజీ ధైర్యంతో ఎదుర్కొన్నాడు. ఈ మహత్కార్యంలో అనేకమంది బలిదానం కూడా చేశారు. ఒకే ధర్మాన్ననుసరించే హిందువులు తమలో ఈర్ష్యాద్వేషాలు పెంచుకోరాదనే ఆదర్శాన్ని శివాజీ మన ముందుంచాడు.
lokahitam: oke dharmannanusarinche hinduvulu tamalo eershyaadveshaalu penchukoraadu
oke dharmannanusarinche hinduvulu tamalo eershyaadveshaalu penchukoraadu
satruvulanu odinchi, raajyasthaapana cheyadamtone shivaji pongipoledu. prajala sukhasamtoshaala kosam aneka vidhaalugaa prayatnam cheshaadu. prajalanu bhagavantuni roopamgaa bhaavinchaadu. prajalakedainaa kashtam vaste bharinchalekapoyevadu. prajala shreyassukai tana sainyaanni entaduram pampadaanikainaa siddapadevadu. "maargamadhyamlo prajalaku etuvanti kashtam kalagaraadu. pantapolaalloni aakulu saitam sainika gamanam valana baadhatho chalincharaadu" ani aagnaapinchevaadu. raitula palita shivaji premaswaroopudu. dhanikulaina jamindaarulu pedha raitulanu kashtaalapaalu cheste, vaari bhoomulanu swaadheenam chesukoni pedha raitulaku panchevaadu.
aanaati samaajamlo askrushyataa, duracharam netikanna chala ekkuvagaa undedi. aanaati samajam tama thoti sodarulanu asprushyulu ane nepamtho dooramgaa unchedi. shivaji vaarinandarinii prematho chudadame kakunda tana sainyamlo sthaanamichchi, vaari vaari arhatanu batti unnata padavulanu kuudaa ichevaadu. vaarantaa shivaji yedala bhakti shraddhalatho meligevaaru.
swarajya sthaapanaloeeduraina aneka clishta paristhilulanu shivaji dhairyamtho edurkonnadu. ee mahatkaaryamlo anekamandi balidanam kuudaa chesaru. oke dharmannanusarinche hinduvulu tamalo eershyaadveshaalu penchukoraadane aadarsaanni shivaji mana mundunchaadu.